ԱՄՓՈՓԱԹԵՐԹ

«Հարկային ծառայության մասին» օրենքում փոփոխություններ կատարելու մասին»օրենքի նախագծի

|  |  |
| --- | --- |
| 1. ՀՀ քննչական կոմիտե | 23.02.2023թ. |
| 01/22/54427-2023 |
| ««Հարկային ծառայության մասին» օրենքում փոփոխություն կատարելու մասին» ՀՀ օրենքի նախագծի վերաբերյալ առաջարկություններ չկան։ | Ընդունվել է |
| 2. ՀՀ ֆինանսների նախարարություն | 28.02.2023թ. |
| 01/11-1/3643-2023 |
| ՀՀ ֆինանսների նախարարությունն ուսումնասիրել է ««Հարկային ծառայության մասին» Հայաստանի Հանրապետության օրենքում փոփոխություն կատարելու մասին» օրենքի նախագիծը և հայտնում է, որ առաջարկություններ և դիտողություններ չունի: | Ընդունվել է |
| 3. ՀՀ արդարադատության նախարարություն | 22.03.2023թ. |
| /27.3/14260-2023 |
| ««Հարկային ծառայության մասին» օրենքում փոփոխություն կատարելու մասին» օրենքի նախագծի (այսուհետ՝ Նախագիծ) վերաբերյալ առարկություններ չունենք:Միևնույն ժամանակ, Նախագծով նախատեսվող փոփոխության համատեքստում առաջարկում ենք համապատասխան փոփոխություններ կատարել նաև «Հարկային ծառայության մասին» օրենքի 39-րդ հոդվածի 1-ին մասի 4-րդ և 4.1-րդ կետերում: | Ընդունվել է մասնակիՆախագծով նախատեսվել է նաև ուժը կորցրած ճանաչել «Հարկային ծառայության մասին» օրենքի 39-րդ հոդվածի 1-ին մասի 4-րդ կետը։Ինչ վերաբերում է «Հարկային ծառայության մասին» օրենքի 39-րդ հոդվածի 1-ին մասի 4․1-ին կետում փոփոխություն կատարելու առաջարկին՝ ապա հայտնում ենք, որ ՀՀ քրեական դատավարության օրենսգրքի 41-րդ հոդվածի 1-ին մասի 10-րդ կետի համաձայն՝ քննիչը հետաքննության մարմնին տալիս է գաղտնի քննչական գործողություններ և օպերատիվ-հետախուզական միջոցառումներ իրականացնելու վերաբերյալ հանձնարարություններ։Միաժամանակ, ՀՀ վարչապետի 2018 թվականի հունիսի 11-ի թիվ 702-Լ որոշմամբ հաստատված Հայաստանի Հանրապետության պետական եկամուտների կոմիտեի կանոնադրության 28-րդ կետի համաձայն՝ ի թիվս այլնի, ՀՀ ՊԵԿ կառուցվածքային ստորաբաժանում է նաև հետաքննության և օպերատիվ-հետախուզության վարչությունը և վերջինիս գործառույթներից է գաղտնի քննչական գործողություններ և օպերատիվ-հետախուզական միջոցառումներ իրականացնելը։Նշվածի համատեքստում՝ «Հարկային ծառայության մասին» օրենքի 39-րդ հոդվածի 1-ին մասի 4․1-րդ կետում փոփոխություն կատարելու անհրաժեշտությունը բացակայում է։ |